Huga þarf betur að frágangi eiturefna á heimilum, segir yfirlæknir á Barnaspítala hringsins. Eitranir hjá börnum vegna hreinsiefna og eiturefna eru algengar og það sé að mestu aðgengi að efnunum um að kenna.
Algengt er að foreldrar fari með börn sín á Landspítalann vegna nikótíneitrunar eftir að hafa innbyrt nikótínpúða. Flestar slíkar eitranir verða á heimilum, að sögn Ragnars Gríms Bjarnasonar yfirlæknis á Barnaspítala Hringsins. Það sama gildi um eitur- og hreinsiefni á heimilum.
Almennt þurfum við sem samfélag að spá í hvernig við umgöngumst
Hann segir of algengt að eiturefni, svo sem leysiefni, terpentína og lakk sé geymt í öðrum umbúðum á heimilum en þeim sem efnin eru seld í, svo sem kókflöskum. Efnin séu oft geymd í efstu hillum á heimilum en börn séu úrræðagóð og láti það ekki stoppa sig. Upp á síðkastið hafi einnig aukist að börn innbyrði uppþvottaefni.
Þau eru gjarnan geymd undir vasknum. Þetta er með eitraðri efnum á heimilinu. Ef barn nær að kyngja þessu í einhverju magni getur vélindað brunnið alveg í sundur, og það er lífshættulegt, og getur valdið mikilli þjáningu og oft á tíðum langvarandi skurðaðgerðum og miklum þjáningum.
Fyrir utan þá bara sjálfan lífsháskan.
Uppþvottaefni sé oft í umbúðum sem eru heillandi fyrir börn, að sögn Ragnars.
Þau eru þau gjarnan klædd í plast með mjög litskrúðugum efnum, rauð og gul og blá. Skærir litir sem gjarnar eru tengdir sælgæti. Börn sjá þetta og það sem sérstaklega lítil börn gera þegar þaú eru að kanna heimin
þau setja hlutina upp í sig.